Андрей Григорьевич Пышный

Андрей Григорьевич Пышный ( 26 қазан 1974 жыл, Доброводы, Тернополь облысы Украина КСР)  — украин саясаткері және банкир. Украина Ұлттық банкінің төрағасы (2022 жылғы 7 қазаннан бастап), 2022 жылғы 25 қазаннан Ұлттық қауіпсіздік және қорғаныс кеңесінің мүшесі. 2014-2020 жж — «Ошадбанк» АҚ басқарма төрағасы.

 Отбасы 
Андрей Пышный 1974 жылы 26 қазанда , Збараж ауданы, Доброводы ауылында дүниеге келген. 
Әкесі - Григорий Андреевич (1947 ж. т.) - «Черемош» туристік фирмасы бас директорының орынбасары. Біраз уақыт алкогольге тәуелді адамдарға арналған медициналық емдеу диспансерін басқарды. Кейін ол машина жасау зауытының басқарма төрағасының орынбасары болды.

Анасы - Светлана Андреевна (1949-1996) - қалалық ішкі істер бөлімінде жұмыс істеген.

Жұбайы – Людмила Георгиевна (1973 ж.т.) – университет оқытушысы.

Қыздары - Светлана (1998) және Дарья (2003).

 Білімі 
1996 жылы Черновцы мемлекеттік университетін (заңгер), 2005 жылы - Украина Ұлттық банкінің Украина банк академиясын (банк ісі) бітірген. 

Заң ғылымдарының кандидаты (Украина мемлекеттік банктерінің құқықтық мәртебесі тақырыбы бойынша кандидаттық диссертация қорғады).
1996-2000 жж – Черновцы мемлекеттік университетінің конституциялық, әкімшілік және қаржылық құқық кафедрасының стажер-оқытушысы, ассистенті.

 Мансабы 
2000 - "Ощадбанктің" заң бөлімін басқарды, 2001 жылы осы банктің құқықтық қамтамасыз ету департаментінің директоры болды.

2003-2007 жылдары "Ощадбанктің" басқарма төрағасының бірінші орынбасары болды. 2004 жылдың желтоқсанынан 2005 жылдың мамырына дейін төрағасы қызметін атқарды.

2006 жылы Пышный банктің даму стратегиясын дайындап, Қадағалау кеңесімен келісіп, банктің корпоративтік менеджментін реформалауды және тәуелсіз директорларды бақылау кеңесіне енгізуді көздеді. Алайда Виктор Януковичтің (премьер-министр ретінде) билікке келуі банк командасының өзгеруіне әкелді.

2007 жылғы наурыздан мамырға дейін «Укрексимбанк» ААҚ басқарма төрағасының бірінші орынбасары болды.

2014 жылдың 26 ​​наурызынан бастап - "Ощадбанк" АҚ Басқарма Төрағасы, мұнда өз командасымен бірге бес жылдан кейін кешенді жаңғырту жүргізіп, оны нарықтың көшбасшысына айналдырды. 
"Financial Club" ақпараттық агенттігінің жыл сайынғы тәуелсіз зерттеуі бойынша "Ощадбанк" төрт жыл қатарынан «Украинаның 50 жетекші банкі» кешенді рейтингінің жеңімпазы атанды.

2019 жылдың 2 тамызында Пышныйдың Сбербанктегі өкілеттігі 5 жылға ұзартылды.

 Саяси қызметі 
Пышный саяси қызметпен 2007 жылы айналыса бастады, ол мамыр айында Ұлттық қауіпсіздік және қорғаныс кеңесі хатшысының орынбасары болып тағайындалды, ол бұл қызметте 2009 жылға дейін болды.

Андрей Пышный Арсений Яценюктің «оң қолы» деп аталды. Ол Яценюктің Змин майданы партиялық жобасының атқару комитетінің басшысы болды.

2012 жылы Пышный «Батькивщина» партиясынан Украина Жоғарғы Радасының (VII шақырылым) халық депутаты болып сайланды. Ол Жоғарғы Раданың Регламент жөніндегі комитеті басшысының бірінші орынбасары болды. 2013 жылы маусымда Яценюктің Змин майданы мен «Батькивщина» партиясы біріккеннен кейін ол «Батькивщина» басшысының орынбасары болып сайланды.

Пышный 2014 жылы  Ощадбанктің басшысы болып тағайындалғанға дейін екі жыл халық қалаулысы болды.

Сонымен қатар, Пышный Ермак-Макфолдың санкциялық тобына кіреді. Бұл президент кеңсесінің басшысы Андрей Ермак пен америкалық дипломат Майкл Макфол бастаған Ресейге қарсы санкциялар жөніндегі халықаралық жұмыс тобы. Пышный Ресейдің террористік мемлекет ретінде танылуын қолдайды.

 Есту қабілетінің жоғалуы және әлеуметтік белсенділік 
2009 жылы Пышный 34 жасында есту қабілетінен жартылай айырылды. Осы орайда ол бірқатар әлеуметтік жобалардың бастамашысы болды. Оның бастамасымен «Відчуй» қоғамдық бірлестігі құрылып, ол есту қабілетінен айырылған немесе есту қабілеті нашар туылған адамдарды бейімдеуге көмектеседі. Сонымен қатар, Ощадбанк Шығыс Еуропада бірінші болып ерекше қажеттіліктері бар адамдарға бейімделген банк бөлімшелерін ашты.

 Дереккөздер 

Санат:Украина Ұлттық банкінің төрағалары
Санат:VII шақырылымдағы Украина Жоғарғы Радасының халық депутаттары
Санат:«Батькивщина» мүшелері
Санат:Ощадбанк басқарма төрағалары